Železničná stanica Humenné

Železničná stanica Humenné je železničná stanica v Humennom. Leží na tratiach  193 Prešov – Humenné, 191 Michaľany – Łupków a 196 Humenné – Stakčín. Stanica je elektrifikovaná. Leží v nadmorskej výške .

 Doprava 
V stanici sa nachádza 7 dopravných, 6 manipulačných a 5 ostatných koľají. V stanici je k dispozícii osobná pokladňa ZSSK s predajom vnútroštátnych aj medzinárodných cestovných lístkov v systéme KVC a WiFi zadarmo. Na stanici sa nachádza výkonné pracovisko sekcie riadenia dopravy Oblastného riaditeľstva Košice Železníc Slovenskej republiky.

 Dejiny 
Súčasná budova bola postavená v roku 1947. V rokoch 2000 až 2002 prešla rekonštrukciou kedy "Obnovili strechu, prevádzkové priestory železníc, výpravnú halu, čakáreň, hygienické zariadenia pre cestujúcich a reštauračnú časť." V novembri 2015 bola plánovaná elektrifikácia úseku Bánovce nad Ondavou – Humenné.. V máji 2023 bola podpísaná zmluva so spoločnosťou Eltra, s. r. o., na zhotovenie elektrifikácie. Termín dokončenia je na jeseň 2025, maximálne do konca roka 2025 (810 dní od odovzdania prvého staveniska). Financovať sa bude z Plánu obnovy.

Po výlukách trvajúcich takmer rok a pol bola stanica 10. marca 2025 znovuotvorená, vlaky sa vrátili na trate Humenné – Stakčín, Humenné – Medzilaborce mesto a Humenné – Prešov. Elektrifikácia úseku Humenné – Bánovce nad Ondavou na trati Michaľany – Łupków by mala byť ukončená do júla 2025, úsek Strážske – Humenné je v predčasnom užívaní. V stanici sa nachádza depo ZSSK, ktoré tiež prešlo rekonštrukciou.

 Referencie 

 Literatúra 


 Iné projekty 

 Externé odkazy 
 Stanica na stránke VLAKY.NET

Humenné
Kategória:Humenné
Kategória:Doprava v okrese Humenné
Kategória:Stavby v okrese Humenné